Tuanku Mizan Zaynal Obidin masjidi
Tuanku Mizan Zaynal Obidin masjidi (malaycha: Masjid Tuanku Mizan Zainal Abidin) yoki Temir masjid (malaycha: Masjid Besi) Malayziyaning Putrajaya shahridagi Putra masjididan keyin shahridagi ikkinchi asosiy masjid hisoblanadi. Bino Putrajayaning 3-uchastkasida, Adliya saroyi roʻparasida hamda Putrajaya Islom majmuasi yonida, diniy hokimiyat shtab-kvartirasida joylashgan. Masjidning qurilish ishlari 2004-yilning aprel oyida boshlangan va 2009-yil avgustida toʻliq yakunlangan. Bino 2010-yilning 11-iyun kuni 13-Yang di-Pertuan Agong, Tuanku Mizan Zaynal Obidin tomonidan rasman ochib berilgan. Masjid 24 000 ga yaqin aholiga, shu jumladan, shahar markazida, 2, 3, 4 va 18-uchastkalarda ishlaydigan davlat xizmatchilariga xizmat koʻrsatish uchun qurilgan. Tuanku Mizan Zaynal Obidin masjidining maydoni shimoldan 2,2 kilometr uzoqlikda joylashgan Putra masjididan ikki baravar katta hisoblanadi.